Dr. Pápai Ákos: Elégtelenre vizsgázott demokráciából a városházi többség Egerben
Dr. Pápai Ákos (Mi Hazánk Mozgalom) péntek délelőtti sajtótájékoztatóján a csütörtöki egri közgyűlés eseményeiről beszélt.
– Elégtelenre vizsgázott demokráciából a városházi többség Egerben. Érdekes, hogy jelenlegi Jobbik tag is leszavazta az előterjesztésemet, mellyel az önkormányzati intézményekbe járó gyerekektől szerettem volna távol tartani a azonos neműek közötti szexuális kapcsolatot és más devianciákat népszerűsítő kiadványokat – mondta péntek délelőtt dr. Pápai Ákos (Mi Hazánk Mozgalom). Kiemelte, nem az tartja problémának, hogy nem szavazták meg az előterjesztését.

– A gond az, hogy meg sem vitathattuk, napirend előtt leszavazták. Nem érvelhettem mellette, nem érveltek ellene. Ez történt egyébként a közelmúltban Oroján Sándor (Fidesz-KDNP) frakcióvezető három előterjesztésével is.

A napirendi pontot Mirkóczki Zita (Egységben a Városért Egyesület) felszólalása alapján törölték, ő a családügyi és szociális bizottság kérését továbbította a közgyűlés felé.
sajtótájékoztató dr. pápai ákos